als_Latn dik_Latn sag_Latn
Pas 127 ditëve Barcelona është rrikthyer në pozitën e parë të renditjes në kampionatit spanjol, pas fitores 6:1 përballë Rajo Valjakanos. Suarez shënoi dy gola, Pike një, ndërsa tre herë për 12-të minuta në listën e golashënuesve u regjistrua Lionel Mesi, duke shënuar me këtë rast disa rekorde të reja. Argjentinasi kalon Ronaldon dhe bëhet futbollisti me më shumë tre-golësha në historinë e La Ligës, gjithsej 24, ndërsa në përgjithësi ky ishte hat-triku i 32-të në karrierë. Me këto tre gola Mesi shkon në shifrën e 342 golave në 340 ndeshje zyrtare me Barcelonën, ndërsa në 150 ndeshje në Kamp Nou arrin shifrën e 155 golave. Ylli argjentinas në 6-të sezone me rradhë ka kaluar shifrën e paprekshme të 40-të golave, ndërsa në më pak se 3 muaj arrin të shfrytëzojë formën e keqe të Ronaldos dhe arrin të rekuperojë negativën prej 12 golave. Tani Mesi e Ronaldo me nga 30 gola barazohen në listën e golashënuesve në La Liga. Barcelona është lider me 32 pikë, një më shumë se Real Madridi që zbret në pozitën e dytë.
F. Z.
als_Latn pol_Latn